b'\n_START_ARTICLE_\nAkuwakultura\n_START_PARAGRAPH_\nAng akuwakultura o pagsasakang pangtubig (Ingles: aquaculture, aquafarming) ay ang pagsasaka ng mga organismong akuwatiko o pantubig katulad ng mga isda, krustasyano, moluska, at mga halamang pantubig. Kasangkot sa larangang ito ang pag-aalaga ng mga populasyon ng mga nilalang na pantubig mula sa tubig-tabang at tubig-tabang habang nasa binabantayan at tinatabanang mga kalagayan, at maipagkakaiba mula sa pangingisdang pangkalakalan (commercial) o pag-ani ng mga isda sa kalikasan. Tumutukoy ang marikultura o pagsasakang pandagat sa akuwakulturang isinasagawa sa mga kapaligirang pangmarina o sa karagatan.'